**תהילים מזמור קכא**MC900350310[1] –

**אשא עיני אל ההרים**

מדוע נושא האדם את עיניו אל ההרים, על פי כל אחד מהפרשנים שלפניך?

1. **מלבי"ם:** כי כאשר היה בצרה הגיע לו תשועה פתאום מלמעלה מראשי הררי עד, והוא נושא עיניו אל ההרים שמשם בא לו העזר לראות מאין יבא עזרי

2. **פירוש דעת מקרא:** המזמור נאמר ע"י אדם ההולך בדרך, נושא את עיניו אל ההרים המקיפים אותו ושואל את עצמו: האם יש ביניהם מי שיוכל לעזור לי ולהגן עלי מסכנות הדרך?

3. **מדרש תהילים:** מהו אל ההרים? יום שיבא הקב"ה בדין וישראל מסתכלין באבות שידברו עליהם זכות, ואין אב שימלט את בנו... באותה צרה ביום הדין, באותה שעה נושאים את עיניהם לאביהם שבשמים ואומרים 'כי אתה אבינו כי אברהם לא ידענו (ישעיהו סג)... אמר הקב"ה: אתם יודעים מי עוזר לכם- 'עושה שמים וארץ'.

4. **מדרש רבה ויצא סח**: רבי שמואל בר נחמן פתח (תהילים קכא, א):"שיר למעלות אשא עיני אל ההרים" - אשא עיני אל ההורים - למלפני ולמעבדני (=למלמדי ולעושי).

**ה' צלך**

**מצודת ציון:** ה' צלך - כמו הצל מגין מחום השמש כן יגן על ימינך לעשות בה חיל

* MC900383784[1]מהו משמעות הדימוי של ה' לצל ע"פ המצודת ציון?

"רַק לָאֲנָשִׁים הָאֵל אַל-תַּעֲשׂוּ דָבָר כִּי-עַל-כֵּן בָּאוּ בְּצֵל קֹרָתִי" (בראשית יט ח)

* איזו הבנה נוספת למילה "צל" מוסיף הפסוק מבראשית?

**ויקרא רבה יד**

מהו ה' צלך? כצלך, מה צלך אם אתה משחק לו הוא משחק לך, ואם אתה בוכה לו הוא בוכה כנגדך, ואם אתה מראה לו פנים זעומות או מסוברות אף הוא נותן לך כך, אף הקב"ה צלך, כשם שאתה הווה עמו כך הוא הווה עמך.

* איך מסביר המדרש את הביטוי "ה' צלך"?
* כיצד יכול המדרש להאיר את השינוי שחל בדובר בפרק ממצב של "מאין יבוא עזרי" למצב של "עזרי מעם ה'"?